钦定古今图书集成/理学汇编/学行典/第010卷 > 朱子全书 > 《答王子合》
## 钦定古今图书集成/理学汇编/学行典/第010卷 > 朱子全书 > 《答王子合》

动静无端，阴阳无始，本不可以先后言。然就中闲截
断言之，则亦不害其有先后也。观周子所言“太极动
而生阳”，则其未动之前固已尝静矣。又言静极复动，
则已静之后固必有动矣。如春夏秋冬，元亨利贞，固
不能无先后，然不冬则何以为春？而不贞又何以为
元？就此看之，又自有先后也。